Den Nord-Cimbriske Tilskuer, 1836-08-20
Politiske Nyheder. Spanien. Beretningerne herfra lyde alt mere og meere foruroligende, og alle Efterretninger stemme overeens i, at den almindelige Stemning yttrer sig alt kraftigere og kraftigere mod det nærværende Regjerings=System, og Ønsket efter en sand constitutionel Forfatning udbreder, sig bestandig. Paa Opstanden i Malaga, er Jnsurrectionen i Saragossa strax fulgt, og denne synes at være grundet paa en mere omfattende Plan. Allerede den 4de Aug, havde man Efterretning om, at Constitutionsstenen var bleven oprettet i Saragossa den 2den, og Forfatningen af 1812 proclameret. Blandt de 21, der have undertegnet dette Document, er Generalcaptainen af Arragonien Avariste San Miguel. J en af samtlige militaire og civile Embedsmænd i Saragossa til Regentinden undertegnet Skrivelse, tilkjendegives, at Arragonien, erklæres uafhængig, og Constitutionen af 1812 proclameres. Nationalgarden og de faa tilstædeværende Linietropper havde ogsaa besvoret Forfatningen. Som det hedder, skal Staden Cordova have fulgt dette Exempel, og man siger ogsaa, at Constitutionsstenen skal være reist i Cadix og Barcelona. J Malaga har rigtignok Generalcaptainen Lopez Bannoz erklæret sig mod Jnsurrectionen, men Commandanterne for Nationalgarden og Linietropperne staae i Spidsen for samme, og en provisorisk Junta er den 26de f. M. bleven installeret. J Valencia, Sevilla, Reres og Granada er ogsaa Constitutionen af 1812 bleven proclameret. Et Troppecorps under Prindsen af Anglona var i Anmarsch mod Malaga, der er erklæret i Beleiringstilstand. En Opstand i Faveur af en constitutionel Frihed udbreder sig alt mere og mere i Spanien. Den 2den August indløb Efterretning til Madrid om Opstanden i Cadix, og strax forsamlede sig Ministerconseilet hos Regentinden, for at beraadslaae over hvad Forholdsregler der skulle træffes. Beretningen virkede imidlertid stærkt paa Madrids Jndvaanere. Den 3 om Aftenen dannede sig Grupper paa Plata Major og bragte Constitutionen for 1812 et Hurra. Derpaa droge de til Nationalgardens Caserne, og tvang Tambourerne til at slaae Generalmarschen. De militaire og civile Embedsmænd toge strax deres Forholdsregler: Linietropperne bleve opbudte, og begave sig til de Stæder, hvor Nationalgardens Tropper begyndte at samle sig, men hvilken dog ved Troppernes Anmarsch lidt efter lidt bortfjernede sig; kun en Deel af Nationalgardens Cavallerie maatte af General Quesada i Spidsen for den kongelige Garde, med Magt drives tilbage. Efterat Roligheden igjen var tilveiebragt, udkom et Regjerings=Dekret, hvorved Nationalgarden i Madrid opløstes, og dens Reorganisation anordnes. Tillige udkom et andet Dekret af Dronningen, som erklærer Staden Madrid i Beleirings-Tilstand, og sætte de Personer, der have taget Deel i Omstanden, for en Krigsret; General Quesada havde derpaa befalet, at enhver der har Vaaben, uden at være anthoriseret dertil, skulle stilles for en Krigsret, og den, der foranstaltede, at Generalmarschen blev slaaet, skulle straffes med Døden. Endelig har Dronningen fundet sig tvungen til den 4de at udstæde et Opraab til Nationen, hvori hun beraaber sig paa hendes vedvarende Bestræbelse for Spaniens Vel, og taler i Særdeleshed om hendes Hensigt, at skjænke Folket ved de næste Cortes en paa liberalere Grundsætninger bygget Valglov, og forlanger til Gjengield af Folket Lovenes Opretholdelse. J St. Sebastian gik et Rygte om at Carlistchefen Gomes's Corps skulle være aldeles ødelagt af Seneral Espartero, Carlisterne skulle have tabt 1500 Md. Døde, Saarede og Fangne. Alle private Efterretninger fra den brittiske Hjelpelegion, stemme der overeens, at den, befinder sig i en høist foruroligende Tilstand, 2 Regimenter havde gjort aabenbar Modstand, og ville ikke lade sig indskibe til Santander. Et formeligt Mytterie brød ogsaa ud i det 8de Regiment, fordi Soldaterne ikke havde faaet deres Sold, og da Forestillinger ikke hialp, bleve Ophavsmændene stillede for en Krigsret, og dømte til et vist Antal Pidskeslag, men ingen Profos ville udføre befalingen, man lod da dem, der ønskede at vende tilbage til Engeland, træde udaf Regimentet, for ved første Leilighed at indskibes dertil. J Spanien selv er Forfatningen høist critisk, og hvis ikke Ministeren Jsturiz snart faaer sin Afskeed, hvilket der tales om, og Regentinden antager et liberalere Regjeringsystem, kan muligens hendes Regjering snart være forbi.